Vi boede hos Mats og Margareta i 3 overnatninger i september 2015. Det er et dejligt hus, tæt på bus og dejlige omgivelser - det var perfekt til vores familie med 4 voksne og 2 småbørn. Mats og Margareta er et herligt værtspar, og vi følte os meget velkomne og hjemme i deres hjem. Det er vigtigt for os, at værter har et afslappet forhold til gæster, fordi vi rejser med to små børn, som godt kan rode og være lidt over det hele - og det tog de bare så fint. De stod også til rådighed for os, når vi havde spørgsmål i løbet af weekenden - det var ekstra skønt og gjorde os trygge ved at være der. Vi kan varmt anbefale Mats og Margaretas hjem til andre rejsende - vi vil overveje selv at gøre brug af muligheden igen, da vi har familie i Stockholm, så vi kommer der jævnligt :) Tak for en dejlig, tryg og problemfri weekend i Sköndal.